stanford-oval/wikipedia huggingface dataset:
Mikael Gabriel
Ura > 2013–2014: Uusia singlejä ja kolmas albumi

Vuonna 2013 Mikael Gabriel julkaisi monta uutta singleä sekä kolmannen studioalbuminsa. Single ”Päästä mut pois” julkaistiin helmikuun ensimmäisenä päivänä 2013. Mikael Gabrielin kolmas albumi Mun maailma julkaistiin 10. toukokuuta 2013. Samana päivänä julkaistiin erillisenä singlenä albumilta löytyvä single ”Mökille”. Albumilla ilmestyneet kappaleet ”Kipua” ja ”Ykspuolista rakkautta” julkaistiin singleinä syksyllä 2013. Uusi single ”Vihdoin vapaa” julkaistiin 25. marraskuuta 2013.lähde?
Singlejulkaisut jatkuivat keväällä 2014, kun 16. toukokuuta julkaistiin ”Woppaa”, joka nousi parhaimmillaan singlelistan seitsemänneksi. ”Älä herätä mua unesta”-single julkaistiin 21. marraskuuta 2014.lähde?
Ura > 2015–2016: Neljäs albumi, uran nousukiito ja Vain Elämää

Mikaelin ura lähti kunnolla nousuun vuonna 2015, kun hän julkaisi neljännen albuminsa ja vuonna 2016 hänen fanijoukkonsa lähes tuplaantui Vain elämää -sarjaan osallistumisen myötä. Kyseinen albumi, nimeltään Versus, teki suomalaista kultalevyhistoriaa. Sitä kuunneltiin yli kymmenen miljoonaa kertaa suoratoistona ennen albumin virallista julkaisua. Albumi julkaistiin toukokuussa 2015, mutta ennen sitä julkaistiin albumilta löytyviä singlejä. ”Viimeisen kerran” julkaistiin 6. maaliskuuta ja viikkoa myöhemmin ”Kovaa”. Keväällä 2016 Mikael julkaisi jälleen uutta musiikkia, 16. maaliskuuta ilmestyi ”Helium”-single, joka kertoo hänen avovaimostaan Trianasta. Alkukesästä 2016 Mikael Gabriel osallistui Vain elämää -sarjan viidennelle tuotantokaudelle. Sarjan jaksot julkaistiin Nelosella syksyllä 2016. Sarjan aikana julkaistuista singleistä erityisesti ”Lumi teki enkelin eteiseen” sai suurta suosiota. Joulukuussa 2016 hän julkaisi ”Loistat Pimeäs” -singlen.lähde?
Mikael Gabriel suunnitteli Faktoi-vaatemerkin vuonna 2016. Ensimmäiset Faktoi-vaatteet tulivat myyntiin 22. heinäkuuta 2016. Sen lisäksi hän esiintyy SoundCloudissa nimellä Faktoi. Hänestä kuvattiin dokumentti, joka esitettiin Nelonen-kanavalla marraskuussa 2016.
Ura > 2017–: Ensimmäinen kiertue, X Factor ja viides albumi

Mikael Gabriel lähti vuoden 2017 tammikuussa 20 keikkaa sisältäneelle HIMMEE-nimiselle ensimmäiselle omalle kiertueelleen. Kiertueen ajalta kirjoitettiin HIMMEE-kirja, joka julkaistiin kesällä 2017. Tämän lisäksi hänet palkittiin Vuoden 2016 miessolistin Emma-patsaalla keväällä 2017.lähde?
Mikael Gabriel julkaisi helmikuussa 2017 yhteisen EP:n laulaja Isac Elliotin kanssa. EP sisältää kappaleet ”Liikaa sussa kii”, ”Rullaan” ja ”Ring Ring Ring”. Kyseinen EP on aiemmin englanniksi laulaneen Elliotin ensimmäinen suomenkielinen levytys. Kesän 2017 alussa Mikael Gabriel julkaisi ”Riippumatto”-singlen ja sen värikkään musiikkivideon. "Riippumatto" oli pitkään listojen kärkisijoilla. Myöhemmin samana kesänä julkaistiin kolme kappaletta sisältävä 6K-EP, joka edusti jälleen hänen intensiivistä räppipuoltaan. Tämän EP:n jälkeen julkaistiin hyvin samantapainen EP nimeltä LA, joka sisältää kolme kappaletta. Syyskuussa 2017 hän julkaisi Isac Elliotin kanssa uuden singlen, jonka nimi on ”Maailman laidalla”.lähde?
Mikael paljasti kesäkuussa 2017 olevansa yksi Suomen X Factorin neljästä tuomarista yhdessä Michael Monroen, Saara Aallon ja Suvi Teräsniskan kanssa. Aiemmin häntä oli pyydetty Nelosella esitettäviin Idols- ja The Voice of Finland -laulukilpailuihin tuomariksi, mutta hän oli kieltäytynyt tarjouksista. Marraskuussa 2017 Mikael julkaisi Facebook-tilillään pitkän päivityksen siitä, kuinka Nelonen Media oli ilmoittanut boikotoivansa hänen musiikkiaan Nelosen radiokanavilla noin tulevan vuoden ajan kesäkuusta 2017 alkaen, koska Mikael hyppäsi "väärälle puolelle" mentyään tuomariksi MTV:llä esitettävään ohjelmaan. Mikaelin mukaan Nelosella oli kuitenkin aiemmin sanottu, että he ymmärtävät Mikaelin syyt valita mieluummin X Factor kuin Idols tai Voice of Finland. Hän kertoo kokevansa, että on joutunut pelinappulaksi MTV:n ja Nelosen väliseen kanavasotaan. Erimielisyydet saatiin kuitenkin sovittua yhdessä Nelosen kanssa jo seuraavalla viikolla asian julkisuuteen tuomisen jälkeen.
Mikael Gabriel julkaisi ”Pimeyteen”-singlen 20. joulukuuta 2017. Kappaleen kertosäkeen laulaa artistitulokas Bess. Gabrielin faneille omistettu ”Timanttei”-single julkaistiin 5. huhtikuuta 2018. Kappale on 1. kesäkuuta 2018 julkaistun Ääripäät-albumin ensimmäinen single. Albumin toinen single ”Naapurit kuulee” julkaistiin 25. toukokuuta 2018 ja kappaleen musiikkivideo muutama päivä myöhemmin.lähde?
Mikael Gabriel ilmoitti marraskuussa 2018 jäävänsä vuoden 2019 helmikuusta eteenpäin vähintään määrittelemättömän pitkälle tauolle. Hän tekisi vielä helmikuussa 2019 kuusi keikkaa muun muassa, Viking Gracellä ja Silja Serenadella. Hänestä ilmestyi maaliskuussa 2019 elämäkertakirja. Hänet palkittiin yleisöäänestyksessä Vuoden 2018 vuoden musiikkivideon Emma-patsaalla alkuvuodesta 2019.
Mikael Gabriel osallistui Nublun kanssa vuoden 2024 Uuden Musiikin Kilpailuun kappaleella "Vox populi".
Ura > Näyttelijänä

Mikael Gabriel näyttelee Antti J. Jokisen ohjaamassa jengidraamassa Pahan kukat, joka voitti parhaan ohjauksen palkinnon Shanghain elokuvajuhlilla vuonna 2016. Elokuussa 2016 sai ensi-iltansa Taneli Mustosen ohjaama kauhuelokuva Bodom, jossa Mikael Gabriel esittää yhtä pääroolia.
Yksityiselämä

Mikael Gabrielin äiti on virolainen ja hänen edesmennyt isänsä (k. 2016) oli suomenruotsalainen.lähde? Gabriel syyllistyi varhaisnuoruudessa rötöksiin ja 14-vuotiaana hänet otettiin huostaan koulukotiin Hyrynsalmelle Kainuuseen neljäksi vuodeksi. Mikael on itse sanonut huostaanoton pelastaneen elämänsä. Omien sanojensa mukaan hän olisi jo voinut kuolla, ellei olisi joutunut koulukotiin.lähde?
Mikael Gabriel on kohauttanut ihmisiä Venäjän presidenttiä Vladimir Putinia puolustavilla mielipiteillään. Gabriel on myös Putinin ihailun osoittamiseksi tatuoinut Putinin kuvan jalkaansa, mutta vuonna 2019 hän peitti tatuoinnin ja pahoitteli julkisesti luulleensa Putinia rauhanomaiseksi ihmiseksi.
Mikael on seurustellut kesästä 2015 lähtien norjalaisen tosi-tv-tähti, Playboy- ja valokuvamalli Triana Iglesiasin kanssa, ja he kihlautuivat uudenvuodenaattona 2016. Pariskunta sai esikoistyttärensä joulukuussa 2020.
Marraskuun 29. päivänä vuonna 2017 hän jäi kiinni kannabiksen käytöstä, kun poliisi oli pysäyttänyt hänet auton ratista. Poliisi oli tehnyt hänelle huumetestin, jonka tulos oli positiivinen kannabiksen osalta, minkä jälkeen Mikael Gabriel vietti yön putkassa. Autosta löytyi 20 grammaa marihuanaa. Seuraavana päivänä hän pyysi julkisesti anteeksi tekoaan Facebook-tilillään. Maaliskuussa 2018 hänet tuomittiin Helsingin käräjäoikeudessa 30 päiväsakkoon huumausaineen käyttörikoksesta, rattijuopumuksesta ja huumausainerikoksesta. Hänen tuloillaan maksettavaa tuli 1 860 euroa. Lisäksi hänet määrättiin maksamaan valtiolle 80 euron rikosuhrimaksu sekä korvaamaan valtiolle päihdetutkimuskustannukset 105 euroa. Räppäri myönsi käyttäneensä kannabista kymmenisen vuotta.
Mikael Gabrielia epäiltiin jälleen huumausaineen käyttörikoksesta ja rattijuopumuksesta, joista hän jäi kiinni kesäkuussa 2020.
Mikael Gabriel valmistui merkonomiksi 3. heinäkuuta 2019.
Diskografia > Albumit

Listasijoitukset Suomen viralliselta albumilistalta.
5 miljoonaa muuta (2009, HFR)
Pohjosen poika (2011, Universal) #9
"Pohjosen poika Spotify version" (Mukana bonuskappale "Universe ft. Milos Rosas", 2011, Universal)
Mun maailma (2013, Universal) #20
Versus (2015, Universal) #2
Ääripäät (2018, Universal) #1
Elonmerkki (2021)
Big Steppa (2022)
Diskografia > Mixtapet

8190 (yhdessä Uniikin kanssa, 2011, Rähinä Records)
Diskografia > EP:t

Mikael Gabriel × Isac Elliot (yhdessä Isac Elliotin kanssa, 2017, Universal & Sony)
6K (2017)
LA (2017)
Diskografia > Singlet

Listasijoitukset Suomen viralliselta singlelistalta.
”Pohjosen poika” (2010)
”Show jatkuu” (mukana DJ Mobster, Kymppilinja, Timi Lexikon ja Brädi, 2010)
”Sä olit oikees” (2010)
”Rakastu räppäriin” (2011)
”Kuule mua” (mukana Kristiina Wheeler, 2011)
”Päästä mut pois” (mukana Diandra, 2013)
”Mökille” (2013)
”Kipua” (2013) #12
”Ykspuolista rakkautta” (mukana Heikki Kuula, 2013)
”Woppaa” (mukana Kevin Tandu, 2014) #7
”Älä herätä mua unesta” (2014) #2
”Viimeisen kerran” (mukana Diandra, 2015) #4
”Helium” (2016) #2
”Loistat pimeäs” (2016)
”Riippumatto” (2017)
”Maailman laidalla” (2017)
”Pimeyteen” (2017)
”Timanttei” (2018)
”Naapurit Kuulee” (2018)
”Lennokki” (mukana Vesa-Matti Loiri, 2019)
”Löytäjä saa pitää” (2020)
”Oli Aikoi” (2020)
”Universum” (yhdessä Nublun kanssa, 2020)
”Intiaanikesä” (2021)
”Nallekarkit” (yhdessä JVG:n kanssa, 2022)
”Ei” (2022)
”Kompassi” (yhdessä Juha Tapion kanssa, 2022)
”Vainois” (2022)
”Drama” / ”Kilogram” (Mukana Cledos & TheoFuego, 2022)
”Aika on rahaa” (yhdessä williamin kanssa, 2022)
”Ruotsin laiva" (2023)
"Vox populi" (yhdessä Nublun kanssa, 2023)
Diskografia > Singlet > Vain elämää

Kaikki Vain elämää -televisiosarjassa esitetyt kappaleet julkaistiin singleinä.
”Pauhaava sydän” (2016) #1
”Mun koti ei oo täällä” (2016) #3
”Lumi teki enkelin eteiseen” (2016) #1
”Tyhjässä huoneessa” (2016) #4
”Abrakadabra” (2016)
”Kaunis päivä” (2016)
Diskografia > Vierailijana

| Artisti | Kappale | Albumilta | Vuosi |
| --- | --- | --- | --- |
| Uniikki | "Silloin ja nyt" | Nuor Tolppanen vol. 1 | 2008 |
| Eddie B | "Kohtalo" | Totuus | 2010 |
| Uniikki | "Maantiekiitäjät" | Suurempaa | 2011 |
| DJ RZY | "Tervetuloo Helsinkiin" | – | 2011 |
| Puhuva Kone | "Tykytyksii" | Tää hetki | 2011 |
| Lord Est | "Vuosi vaihtuu" | Sonmoro senjoro | 2011 |
| Cheek | "Ohituskaistalla" | Sokka irti | 2012 |
| Dilemma vs. Johnboy | "Muutaki ku peliä" | Dilemma vs. Johnboy | 2012 |
| Uniikki | "Edellä aikaa" | Kiitorata | 2012 |
| Uniikki | "Kotka" | Kiitorata | 2012 |
| Silkinpehmee | "Paperi sakset kivet" | Mun Beverly Hills | 2013 |
| Brando | "#TasoiTäsJutus" |  | 2013 |
| Robin | "Boom Kah" | Boom Kah | 2013 |
| Kristal | "Vihdoin vapaa" |  | 2013 |
| Uniikki | "Yks eteen" | #kylänmies | 2013 |
| Uniikki | "Ainaki satanen" | #kylänmies | 2013 |
| Kasper Vaikutus | "Hyvä päivä" | Katukasetti Part. 1 | 2014 |
| JVG | "Fäijönii" | Voitolla yöhön | 2014 |
| JVG | "Sara Chafak" | Voitolla yöhön | 2014 |
| Janna | "Raja" | Janna | 2014 |
| Jontte Valosaari | "Kiinni jäit" |  | 2014 |
| Majuri | "Eurot tänne" |  | 2014 |
| Pastorit | "#Bädboi" | Vuorten läpi | 2014 |
| Spekti | "Leipoo" | Macho Fantastico | 2014 |
| Antti Tuisku | "Veli" | En kommentoi | 2015 |
| Tippa-T | "Samas maailmas" | White | 2015 |
| Uniikki | "Itsenäinen" | Pikku prinssi | 2015 |
| Uniikki | "Veni Vidi Vici" | Pikku prinssi | 2015 |
| Robin | "Se tunne kun" | Yhdessä | 2015 |
| Evelina | "Honey" |  | 2015 |
| Tuuli | "Nimet listalla" |  | 2015 |
| Kingfish | "Tonni - Remix" | Koko kesä | 2016 |
| Kingfish | "Koko kesä" | Koko kesä | 2016 |
| Anna Abreu | "Kaikki paljaana" | Sensuroimaton versio | 2016 |
| Suvi Teräsniska | "Samase" |  | 2018 |
| nublu | "Vihje" |  | 2021 |
| MDS | "Vihatuin" |  | 2022 |
| Fabe | "Lojaali" |  | 2023 |
| OPA | "Badman" |  | 2023 |
Diskografia > Musiikkivideot

Tuulee tuulee (mukana Greedy, 2009)
Musta (2009)
Pohjosen poika (2010)
Sä olit oikees (2010)
5 miljoonaa muuta (2011)
Rakastu räppäriin (2011)
Tervetuloo Helsinkiin (DJ RZY mukana Wögä, Tasis, Elastinen, Juno, Mikael Gabriel, Timo Pieni Huijaus, Spekti, Uniikki, Stig Dogg, Cheek & Davo, 2011)
Kotka (Uniikki mukana Hookki-Heikki & MG, 2012)
Päästä mut pois (mukana Diandra, 2013)
Mökille (2013)
Paperi sakset kivet (Silkinpehmee mukana Kalle Kinos, Brädi, Majuri, MG & TPH, 2013)
Kipua (mukana Kristiina Brask, 2013)
Boom Kah (Robin mukana Mikael Gabriel & Uniikki, 2013)
MGVG (Mikael Gabriel & VilleGalle, 2013)
Vihdoin vapaa (Kristal mukana Mikael Gabriel, 2013)
Ykspuolista rakkautta (mukana Heikki Kuula, 2013)
#ETLT (Mikael Gabriel & VilleGalle, 2013)
Kiinni jäit (Jontte Valosaari mukana Mikael Gabriel, 2014)
Midist (mukana Chung Cvrtier, 2014)
Eurot tänne (Majuri mukana Mikael Gabriel, 2014)
Fäijönii (JVG mukana MG, 2014)
Woppaa (mukana Kevin Tandu, 2014)
#Bädboi (Pastorit mukana Mikael Gabriel & Jage, 2014)
Sara Chafak (Remix) (JVG mukana MG, Tippa-T & Sara Chafak, 2014)
Älä herätä mua unesta (2015)
Sua varten (Robin mukana Mikael Gabriel, 2015)
Viimeisen kerran (mukana Diandra, 2015)
Kovaa (2015)
Mimmit fiilaa (2015)
Vastatuuleen (2015)
Helium (2016)
Koko kesä (Kingfish mukana Mikael Gabriel & Djangomayn, 2016)
Riippumatto (2017)
Pimeyteen (2017)
Naapurit Kuulee (2018)
Aiheesta muualla

Mikael Gabrielin kotisivut.
Mikael Gabriel MLL:n nuortennetissä.
"Pohjoisen poika" ilmaiseksi Stara.fi:stä.
Mikael Gabriel Saaristo Open -festivaalilla kesäkuussa 2017
Sukellusvene-elokuva

Tosielämän sukellusveneen sisätilojen tunnelmaa.
Sukellusvene-elokuva on sukellusveneistä kertova ja tapahtumiltaan niiden ympärille sijoittuva sotaelokuvan alalaji. Ne usein keskittyvät päättäväiseen sukellusveneen miehistöön, joka joutuu taistelemaan vihamielisiä sukellusveneitä tai sukellusvenetorjuntaan tarkoitettuja sotalaivoja vastaan.
Koska sukellusvene-elokuvien tapahtumat sijoittuvat sukellusveneiden sisälle, niissä usein käsitellään sukellusvenesodankäynnin ohella myös sukellusveneen sisätilojen klaustrofobista tunnelmaa, miehistön välisiä ristiriitoja, kapinoita tai sukellusveneen koneistossa ilmeneviä vikoja. Kahden tai useamman sukellusveneen välisessä taistelukohtauksessa usein kuvataan toisiaan kohti torpedoja laukaisevia sukellusveneitä, ja taistelussa sukellusvenetorjuntaan erikoistuneita sota-aluksia vastaan esitetään usein sukellusveneitä väistelemässä sotalaivojen pudottamia syvyyspommeja. Toisen maailmansodan aikana ja 1950-luvulla tehdyissä sukellusvene-elokuvissa kuvattiin toistuvasti upotussotaa Atlantin taistelussa, mutta 1990-luvulle tultaessa sukellusvene-elokuvat keskittyivät useimmiten ydinsukellusveneisiin, niiden kantamiin ydinohjuksiin ja mahdollisen ydinsodan uhkaan.
Tunnettuja sukellusvene-elokuvia

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
2019: Le Chant du loup
| 2004 | U-Boat – vihollinen kynsissä | In Enemy Hands |
| 2004 | Tuomiopäivän ohjus | Danger Beneath the Sea |
| 2002 | Kirotut sielut | Below |
2000: U-571
| 1999 | K-19 – The Widowmaker | K-19: The Widowmaker |
| 1997 | Vihollisen vesillä | Hostile Waters |
| 1995 | Purppuravyöhyke | Crimson Tide |
| 1990 | Punaisen lokakuun metsästys | The Hunt for Red October |
| 1986 | Viides ohjus | The Fifth Missile |
| 1981 | Sukellusvene U-96 | Das Boot |
| 1959 | Toimintaa Etelämerellä | Up Periscope |
| 1958 | Aja ääneti, aja syvällä | Run Silent, Run Deep |
| 1957 | Vihollinen syvyyksissä | The Enemy Below |
| 1957 | Laivaston helvetinkissat | Hellcats of the Navy |
| 1955 | Operaatio Tirpitz | Above Us the Waves |
| 1951 | Toimintaa Tyynellä merellä | Operation Pacific |
| 1943 | Merten vinttikoirat | Crash Dive |
| 1943 | Tavoitteena Tokio | Destination Tokyo |
| 1933 | Teräksisiä miehiä | Hell Below |
Aiheesta muualla

Submarine in the Movies and TV (englanniksi)
Typhoon-luokan sukellusvene, jollainen esiintyy elokuvassa Punaisen lokakuun metsästys
Brittiläisen sukellusveneen miehistöä vuonna 1943
Filmfare Awards South 2003

| Filmfare Awards South 2003 |
| --- | --- |
Aika:  12. kesäkuuta 2004
Paikka:  Chennai, Tamil Nadu, Intia
Kohokohdat
Paras elokuva:  Paris Pranaya (kannada), Manasinakkare (malajalam), Pithamagan (tamili), Okkadu (telugu)
Eniten palkintoja:  6 palkintoa: Pithamagan (tamili)
Filmfare Awards South < 2002 • 2004 >
Filmfare Awards South 2003 oli 12. kesäkuuta 2004 Chennaissa pidetty tilaisuus, jossa palkittiin vuoden 2003 parhaat eteläintialaiset elokuvat. Se oli 51:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.
Eniten palkintoja saaneet elokuvat

| --- | --- |
 Kannada 2 palkintoa: Swathi Muthu  1 palkinto: Excuse Me, Kichcha ja Paris Pranaya Tamili 6 palkintoa: Pithamagan  4 palkintoa: Kaakha Kaakha  1 palkinto: Anbe Sivam ja Saamy :  Malajalam 4 palkintoa: Manasinakkare  1 palkinto: Kasturimaan Telugu 4 palkintoa: Okkadu  3 palkintoa: Amma Naana O Tamil Ammayi  1 palkinto: Aithe, Sathyam, Tagore ja Vishnu
Voittajat

| --- | --- |
 Kannada Paras elokuva: Paris Pranaya  Paras ohjaaja: Arun Prasad – Kichcha  Paras miesnäyttelijä: Sudeep – Swathi Muthu  Paras naisnäyttelijä: Meena – Swathi Muthu  Paras musiikki: R. P. Patnaik – Excuse Me Tamili Paras elokuva: Pithamagan  Paras ohjaaja: Bala – Pithamagan  Paras miesnäyttelijä: Vikram – Pithamagan  Paras naisnäyttelijä: Laila – Pithamagan  Paras koomikko: Vivek – Saamy  Paras antagonisti: Jeevan – Kaakha Kaakha  Paras miessivuosa: Surya – Pithamagan  Paras naissivuosa: Sangeetha – Pithamagan  Paras musiikki: Harris Jayaraj – Kaakha Kaakha :  Malajalam Paras elokuva: Manasinakkare  Paras ohjaaja: Sathyan Antikad – Manasinakkare  Paras miesnäyttelijä: Jayaram – Manasinakkare  Paras naisnäyttelijä: Meera Jasmine – Kasturimaan  Paras musiikki: Ilayaraja – Manasinakkare Telugu Paras elokuva: Okkadu  Paras ohjaaja: Gunasekhar – Okkadu  Paras miesnäyttelijä: Mahesh Babu – Okkadu  Paras naisnäyttelijä: Asin Thottumkal – Amma Naana O Tamil Ammayi  Paras koomikko: Ali – Amma Naana O Tamil Ammayi  Paras antagonisti: Pavan Malhotra – Aithe  Paras miessivuosa: Prakash Raj – Tagore  Paras naissivuosa: Jayasudha – Amma Naana O Tamil Ammayi  Paras musiikki: Mani Sharma – Okkadu
Voittajat > Tekniset ja erikoispalkinnot

Tuomariston erikoispalkinto: Anbe Sivam (tamili)
Paras kuvaaja: Rajsekhar – Kaakha Kaakha (tamili)
Paras koreografi: Brinda – Kaakha Kaakha (tamili)
Paras tulokas: Manchu Vishnu – Vishnu (telugu)
Paras laulaja: Chakri – Sathyam (telugu)
Elämäntyöpalkinto
K. J. Yesudas
Vijayshanthi
Juséliuksen mausoleumi

| Juséliuksen mausoleumi |
| --- | --- |
 Juséliuksen mausoleumi syyskuussa 2021.
Sijainti:  Käppärän hautausmaa, Pori
Koordinaatit:  61°29′15.5″N, 021°45′34″E
Valmistumisvuosi:  1903
Suunnittelija:  Josef Stenbäck
Rakennuttaja:  F. A. Jusélius
Omistaja:  Sigrid Juséliuksen säätiö
Korkeus:  35 metriä
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Juséliuksen mausoleumi on Porissa Käppärän hautausmaalla sijaitseva mausoleumi, jonka liikemies F. A. Jusélius rakennutti 11-vuotiaana kuolleen tyttärensä Sigridin hautamuistomerkiksi. Arkkitehti Josef Stenbäckin suunnittelema rakennus valmistui vuonna 1903. Se on Porin tunnetuimpia nähtävyyksiä ja kuuluisa erityisesti Akseli Gallen-Kallelan suunnittelemista seinämaalauksista.
Mausoleumin uusgotiikkaa edustava arkkitehtuuri ja sisäpintojen koristelut muodostavat eheän rakennustaiteellisen kokonaisuuden, joka tyylillisesti vertautuu kirkkorakennuksiin mutta sisältää kuitenkin niistä eroavia taiteellisia ja näkemyksellisiä vapauksia. Raamatullisten aiheiden lisäksi maalauksissa on kalevalaisia teemoja sekä muun muassa teosofista ja jopa okkultistisena pidettyä symboliikkaa.
Gallen-Kallelan freskoja on kutsuttu hänen tuotantonsa huippukohdaksi. Keskihuoneen seinillä on kahdeksan Gallen-Kallelan suunnittelemaa freskoa, joiden lisäksi hänen koristemaalauksiaan on kupolissa, kuorihuoneessa ja kryptassa. Tunnetuimmat maalaukset ovat keskihuoneen kuuden freskon sarja, jota pidetään yhtenä merkittävimmistä suomalaisen maalaustaiteen kokonaisuuksista.
Freskot eivät ole alkuperäisiä, vaan Akseli Gallen-Kallelan poika Jorma Gallen-Kallela maalasi ne uudelleen vuonna 1931 tapahtuneen tulipalon jälkeen. Mausoleumin pronssiset ulko-ovet on valmistanut kuvanveistäjä Alpo Sailo Gallen-Kallelan laatiman pienoismallin mukaan. Ikkunoiden lasimaalaukset ovat Bruno Tuukkasen suunnittelemia, ja lisäksi sisätiloissa on Runar Finnilän sekä Germund Paaerin koristeluja.
Juséliuksen mausoleumi on tiettävästi Pohjoismaiden ainoa mausoleumi, jota pidettiin valmistuessaan uniikkina julkisena taideteoksena jopa koko Euroopan mittakaavassa. Juséliuksen mausoleumi ja Käppärän hautausmaa kuuluvat Museoviraston luetteloimiin valtakunnallisesti merkittäviin rakennettuihin kulttuuriympäristöihin, ja ne ovat myös osa Porin kansallista kaupunkipuistoa.
Arkkitehtuuri

Juséliuksen mausoleumi muodostuu 12 metriä leveästä kahdeksankulmaisesta runkohuoneesta, johon liittyvät eteishalli, kuorihuone sekä pohjakerroksessa sijaitseva krypta. Tiilirunkoisen rakennuksen julkisivu on päällystetty punertavalla hiekkakivellä. Kuparikatteisen kupolin päältä nouseva torni kohoaa 35 metrin korkeuteen. Räystäissä on gargoileja. Pääportaiden edessä on Akseli Gallen-Kallelan suunnittelema rautaportti, ja muualta rakennusta ympäröi matala pensasaita. Mausoleumin takana on Juséliuksen kolmannen puolison Berta Karlssonin hauta. Sigrid Juséliuksen äiti ja 1884 kuollut sisar Thyria on haudattu viereisen siunauskappelin tuntumassa sijaitsevaan sukuhautaan.
Mausoleumin sisäänkäynti johtaa eteishuoneen kautta hautaholvin yläpuoliseen tilaan, jonka lattian pyöreästä aukosta avautuu näkymä alas kryptaan. Aukkoa reunustaa Gallen-Kallelan suunnittelema marmorikaide. Sigrid Juséliuksen sarkofagi on nähtävissä hautaholvin keskellä, ja F. A. Juséliuksen sarkofagi on sijoitettu kryptan sivukappeliin. Yleisöllä ei ole pääsyä hautaholviin. Alakerta oli myös alun perin avoinna yleisölle, mutta se jouduttiin myöhemmin sulkemaan ilkivallan vuoksi.
Historia > Suunnittelu

Kauppaneuvos F. A. Juséliuksen ja Blenda Theresia Moliisin toinen tytär Sigrid Maria kuoli kesäkuussa 1898 Turussa. Sigridille soitettuja kuolinkelloja kuunneltuaan Jusélius poikkesi ystävänsä Walter Gallénin kanssa Turun tuomiokirkkoon, jossa hän sai Kaarina Maununtyttären hautakappelin nähtyään ajatuksen rakentaa tyttärelleen jotakin vastaavaa. Päätökseen vaikutti myös Juséliuksen kokema syyllisyydentunto siitä, ettei hän ollut paikalla Sigridin kuollessa. Aluksi Jusélius halusi rakennuttaa tyttärensä muistoksi lastenkodin, mutta Gallénin veli Akseli Gallen-Kallela ehdotti Suomen oloissa ainutlaatuista mausoleumia. Rakennuksen suunnittelu annettiin ansiokkaana kirkkoarkkitehtina tunnetulle Josef Stenbäckille, joka laati myös koristemaalausten yleissuunnitelman. Jusélius olisi halunnut mausoleumiin ulkomaisten taiteilijoiden töitä, mutta Stenbäck taivutteli hänet kotimaisten tekijöiden ja aihepiirien kannalle.